Într-un recent dialog purtatcu primarul comunei Slobozia, Florin GHEONU, l-am solicitat să ne spună câte ceva despre planurile sale, respectiv ale primăriei localității pe care o gestionează, în ciuda faptului că suntem în plină desfășurare a Campaniei electorale.
Lucrurile se dezvoltă pe un trend ascendent aș spune- ne preciza primarul Florin Gheonu.
Gazele și apa sunt și ele finalizate în proporție de 80%, se lucrează din plin și sperăm ca până în luna noiembrie să fie gata.
Reabilitarea școlii generale se realizează prin proiectul PNRR. Vom face anveloparea ei, vom schimba mobilierul, absolut tot… În prezent, sunt 145 de elevi care învață în această școală…
În privința noutăților aș aminti o bază sportivă aflată pe lista Companiei de Investiții (CNI), la care așteptăm doar finanțarea. La fel și la Căminul Cultural unde așteptăm finanțarea, pentru a-l reabilita.
Foto 1 Primăria
După alegerile din septembrie, urmează să ne apucăm să facem și o Primărie nouă, modernă (vezi foto 1 și 2).
Foto 2: proiect Primărie
Revenind la actualitate primarul Gheonu ne-a adus aminte că sâmbătă este o dată importantă și că pentru această zi Primăria Slobozia a prtegătit câteva surprize.
De 1 iunie, vom sărbători Ziua Copilului în școală, prin oferirea de cadouri elevilor. Cu această ocazie vom avea și o platformă de fotografii cu intenția de a imortaliza pentru posteritate tot acest moment emoționant, atât pentru cei tineri cât și pentru părinți, bunici și educatori…pentru noi toți.
Și ca o ultimă informație legată de proiectele ce se derulează și se vor derula la noi în comună vreau să amintesc faptul că în foarte scurt timp vom trece la betonarea tuturor șanțurilor din localitate – ne-a mai precizat primarul comunei Slobozia, Florin GHEONU.